**Biroul de informare publică şi relaţii cu presa din cadrul Parchetului de pe lângă Înalta Curte de Casaţie şi Justiţie este împuternicit să aducă la cunoştinţa opiniei publice următoarele:**

Procurori ai Parchetul de pe lângă Tribunalul Galaţi au dispus, la data de 03.08.2011, punerea în mişcare a acţiunii penale şi reţinerea inculpaţilor STOICA ION (zis Nelu Şoricaru), ROSLOVEANU COSTEL (zis Parda), PETCU IONUŢ (zis Mana), NEAGU ADRIAN CĂTĂLIN (zis Turcu) şi OANĂ MARIAN sub aspectul săvârşirii infracţiunii de tentativă la omor calificat.

În cursul zilei de astăzi, 04.08.2011, procurorii îi vor prezenta instanţei de judecată pe cei cinci inculpaţi cu propunere de arestare preventivă.

Din probatoriul administrat în cauză până în acest moment a relevat următoarea situaţie de fapt:

În dimineaţa zilei de 31.07.2011, orele 04:00, pe o stradă din comuna Pechea judeţul Galaţi, inculpaţii Stoica Ion, Rosloveanu Costel, Petcu Ionuţ, Neagu Adrian Cătălin şi Oană Marian i-au aplicat o serie de lovituri cu pumnii, picioarele şi cu nişte scânduri părţii vătămate P.G. producându-i leziuni ce i-au pus în primejdie viaţa.